Nuwe adjunk-hoofsweep vir die DADr. Annelie Lotriet (Foto: Facebook) Die DA wens dr. Annelie Lotriet geluk met haar verkiesing as die party se nuwe adjunk-hoofsweep in die Nasionale Vergadering. Sy het onbestrede gestaan. “Annelie is ŉ uitstekende voorbeeld van ŉ parlementariër met passie en toewyding om die land ŉ beter plek te maak,” sê Siviwe Gwarube, die DA se hoofsweep. Sy was die afgelope drie jaar die DA se koukusvoorsitter. Sy het in 1999 by die Demokratiese Party aangesluit en is in Desember 1999 verkies as wykskansellier vir die Demokratiese Alliansie. Sy is in 2009 verkies tot lid van die parlement (LP) vir die DA en is weer in 2014 en 2019 herverkies. Lotriet het ŉ LLB-graad en ŉ doktoraat in onderwys. Sy dien tans op die artikel 194-ondersoek na die openbare beskermer, adv. Busisiwe Mkhwebane se geskiktheid om in haar amp te bly. “Ons wens haar alles van die beste toe in haar nuwe posisie.”